cyanic-selkie/wikianc huggingface dataset:
Ѕ60 (подлога)
Историја и развој на S60 платформата
Втората и третата едиција не се бинарно компатибилни, ова значи дека апликациите за постарите верзии нема да работат на новата врзија и обратно, ова значи дека ќе треба да се направат некои измени на сорс кодот на апликациите за да би работеле на на третата едиција. Nokia и Symbian ja искористија предноста на овој BC break за да овозможат усовршена база за следните изданија.
Неколку нови работи во врска со Binary and Source Compatibility: Оперативениот систем за третото издание работи на Symbian v9.1 со нов real-time кернел, кој поддржува: Во октомври 2008 година, S60 5th Edition беше лансиран. (Nokia одлучи да се движат од 3rd Edition директно до 5-ти издание ", како љубезен гест кон азиските клиенти" бидејќи бројот четири значи лоша среќа во некои азиски култури). S60 5th Edition работи на Symbian OS верзија 9,4. главна одлика на 5th Edition е поддршка за висока резолуција 640x360 допир; пред 5th Edition, сите S60 уреди имаа копче-засновани кориснички интерфејс. S60 5th Edition, исто така, се интегрира стандарден C/C++ API и вклучува Adobe Flash Lite 3,0 со S60-специфични ActionScript екстензии кои даваат Флеш Лајт програмерите пристап до телефон функции како контакти, текстуални пораки, сензори и уред информации за локацијата (ГПС).
Ѕ60 третото издание носи нов пристап кон сигурноста, нејзината цел е да го заштити интегритетот на платформата и функционалноста од малициозни апликации. Оваа нова архитектура се фокусира на механизми за превенција вклучувајќи контрола на овозможен пристап до чувствителните API-a и податоци и податочно затворање со цел да се заштитат области од податочниот систем од малициозни апликации.
'''
Пристап во систем
Апликациите имаат ограничен пристап во системот и од страна на корисникот во зависност од нивото на доверба која е овозможена од апликации кои се сертифицирани или кои побаруваат само пристап до корисничките можности до кои корисникот има пристап. Исто така Ѕ60 третата едиција бара сите апликации за бидат „потпишани“ (signed) пред да бидат инсталирани на уредот и тие не може да бидат „потпишани“ од развивачот туку треба да бидат потпишани од овластени лица.
Има неколку термини кои се користат во Ѕ60 платформата за да опишат состојбата на апликацијата: '''
Околини за развивање на Symbian апликации
Постојат неколку околини за развивање на Symbian апликации, најбитни се CodeWarrior IDE v3.1 и Carbide.c++.
CodeWarrior IDE v3.1 има три изданија: Carbide.c++ е еден од првите развивачки околини засновани на Eclipse за Symbian C++ апликации. Заснован е на Eclipse IDE и ги заменува командните линии на SDK и може да се користи како евтина варијанта за развој на апликации. Им обезбедува на некомерцијалните развивачи да можат да развиваат апликации.Главни одлики на Carbide.c++ се проширена SDK поддршка, целосно овозможено дебагирање, интегриран project builder, New-project wizarд, New-project template, online tutorial и project tutorial.
'''
Прединсталација
Пред да можеме да инсталираме една апликација на некој уред треба изведеме неколку чекори: За Symbian S60 компјалерот е заснован на ABI (Application Binary Interface) за ARM архитектура. ABI (Application Binary Interface) е стандард кој одредува како извршните податотеки и објектите кои се делат работата заедно.
Додатен софтвер е дистрибуиран за Ѕ60 уредите за инсталирање на сите SIS податотеки, којшто е инсталиран од страна на апликацијата за инсталирање на софтвер на уредот. Ова овозможува едноставен и доследен кориснички посредник за инсталирање на апликации или конфигурирање на S60 уред.
''
S60 верзии и поддржани уреди
Табелата ги прикажува уредите кои имаат некоја од верзиите на S60 исто така и Symbian OS верзијата на која се засновани.
'''
Емзетал
Емзетал (Emsetal) — поранешна општина во округот Гота, во Тирингија, Германија. Го добила името од реката Емзе. Се состои од селата Фишбах, Шмербах, Шварцхаузен и Винтерштајн. Од 31 декември 2013 е дел од градот Валтерсхаузен.
Килијанштајн (Kilianstein) — необична карпа во општината, која понекогаш е искачувана. Се наоѓа 800 метри источно од селото Винтерштајн.
NAACP
NAACP всушност е продолжение на организацијата Движење Нијагара (Niagara Movement), формирано во 1905 од В.Е.Б. Ди Боа, главно составена од Афроамериканци. Затоа В.Е.Б. Ди Боа се смета за најзаслужен за формирањето на NAACP, a исто така бил и уредник на организацискиот гласник Криза (The Crisis).
По уличните нереди во Спрингфилд, 1908, родното место на Линколн, станало јасно дека постои потреба за силна и здружена организација која ќе се занимава со овие прашања. Здружението е формирано на 12 февруари 1909, на 100-годишнината од раѓањето на Абрахам Линколн. Иако основачите се состанале три месеца подоцна тој се смета за датум на основање на организацијата. Тоа е поради благодарноста на основачите кои сакале да му се заблагодарат на Линколн за укинувањето на ропството. За разлика од Движењето Нијагара, NAACP уште од почетокот е формиран од активисти од сите раси, и притоа здружението се залагала за правата не само на Афроамериканците, туку и на Домородните Американци, Азијоамериканците, и Евреите. Иако терминот "обоени луѓе" е надминат, во историска конотација, не се смета за навредлив и дискриминациски бидејќи тој термин се користел за сите луѓе кои не биле белци.
Со организацијата управува надзорен одбор составен од 64 членови, а нивно чело е претседател. Првиот претседател на NAACP бил белец. За три години од постоењето на NAACP, таа веќе имала 6,000 членови и 50 ограноци. Една од првите значајни активности на здружението се масовните протести против прикажувањето на немиот филм Раѓањето на нацијата од режисерот Д.В. Грифит во кој се велича улогата на Кју Клукс Кланот.
NAACP играла важна улога во успехот на движењето за граѓански права во 50-тите и 60-тите години. Позната е нивната дејност пред судовите, под водството на адвокатите Чарлс Хамилтон Хјустон и Тургуд Маршал, кои успеале да издејствуваат важна одлука во случајот Браун против Одборот за образование (Brown v. Board of Education) пред Врховниот суд на САД во 1954, со која се прогласува расната сегрегација во образованието за илегална.
Во последно време, со американскиот претседател Џорџ В. Буш се заладени односите поради несоодветната реакција кон страдалниците на ураганот Катрина.
Rai 1
Rai Uno е водечката телевизиска програма на државната новинска куќа RAI, односно најгледаниот телевизиски канал во Италија. Со работа започнал во 1954. година под наслов Programma Nazionale, а подоцна бил познат како Rete 1 сè до 1982. Сè до почетокот на 1990-тите бил под контрола на водечката странка. Програмот му се состои од разновидни содржни - вести, образовни емисии и престижни филмови. Негов конкурент се Canale 5 во сопственост на приватната корпорација Mediaset.
Веселчани
Веселчани — село во Општина Прилеп, во областа Пелагонија, во околината на градот Прилеп.
Географија и местоположба
Селото се наоѓа во областа Пелагонија, во јужниот дел на Прилепско Поле. Атарот на селото граничи со атарите на селата: Алинци на исток, Тополчани на југ, Загорани на запад и Галичани на север. Оддалечено е 14 километри јужно од Прилеп.
Историја
Подрачјето на Веселчани е населено уште од доцната антика, за што сведочи наоѓалиштето Старо Село на околу половина километар јужно од селото.
Население
Според статистиката на Васил К’нчов („Македонија, Етнографија и статистика“) од 1900 година, во Веселчани живееле 350 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Веселчани имало 160 Македонци, под врховенството на Бугарската егзархија.
Во 1961 година селото има 361 жител, додека во 1994 година има само 121 жител.
Според пописот во 2002 во селото има 98 жители, сите Македонци.
Според последниот попис од 2021 година, во селото живееле 36 жители, од кои 34 Македонци и 2 лица без податоци.
Родови
Веселчани е чисто македонско православно село, сите родови во селото се доселенички.
Родови во Веселчани се:
Избирачко место
Во селото постои избирачкото место бр. 1501 според Државната изборна комисија, сместени во просториите на основното училиште.
На претседателските избори во 2019 година, на ова избирачко место биле запишани вкупно 73 гласачи.
Иселеништво
Стојковци(1 к.) се иселени во Ерековци, Веселчанци (1 к.) живеат во Боротино, Милошевци (1 к.) иселени се во Алдинци. И неколку семејства се иселени во Прилеп.
Бетмен
Бетмен (Batman) — измислен лик и главен протагонист од стриповите на DC Comics, и е еден од најпрепознатливите измислени ликови на денешницата. Бетмен е тајната самоличност на Брус Вејн, мултимилионер, индустријалец и еден од највлијателните луѓе во градот Готам. Во раните години, Бетмен бил цртан од Боб Кејн и бројни негови помошници, а еден од главните сценаристи бил Бил Фингер.
NGC 6069
NGC 6069 — леќеста галаксија во соѕвездието Северна Круна, заведена во Новиот општ каталог на длабоконебесни тела.
Бетмен
Сведоштвото на убиство на неговите родители кога бил дете, го води да стане суперхерој, и да започне да се бори против злосторствата во градот Готам. Облечен во темен костум, на кој се наоѓа приказ на лилјак, Бетмен се бори против злосторниците од Готам меѓу кои најпознати се Џокер, Пингвин, Гатанката, Отровната Ајви, Мистер Фриз, Жената Мачка и други.
NGC 6069
Објектот бил предмет и на други истражувања, па освен како NGC 6069 се споменува и како MCG 7-33-43, CGCG 223-42.
Бетмен
Почетоци
Бетмен првпат се појавил во мај 1939 година во 27. број на "Детективските стрипови", и по некое време стекнал дотогаш невидена популарност. Во исто време започнале да се издаваат "Детективски стрипови" во кои главен лик бил Бетмен и "Акциони стрипови" со Супермен како главен јунак и тие два серијала на стрипови се најдолги серии кои некогаш биле издавани (Детективските стрипови и ден-денес излегуваат секој месец). Набрзо по дебито во "Детективските стрипови", Бетмен станал посебен серијал на стрипови. Првиот број излегол во пролетта 1940, кога бил претставен и најголемиот непријател на Бетмен - Џокерот. Детективските и акционите стрипови ги издава "Ди-си комикс" (DC Comics), една од трите најголеми стрип куќи во Америка.
NGC 6069
Откривање
Објектот е откриен на 21 јуни 1882 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Бетмен
Почетоци
Идејата за Бетмен дошла од Боб Кејн, но за денешниот изглед на Бетмен заслужен е сценаристот Бил Фингер. Кејн го замислил Бетмен како херој кој бил сличен на Супермен: костумот ни одблиску не му бил толку мрачен, туку имал и различни црвени нијанси на себе; имал упростена маска, а наместо наметка имал крила и не носел ракавици. Бил Фингер го советувал Кејн да ги тргне крилата и црвените нијанси од костумот и да стави наметка и маска. Така бил создаден конечниот изглед на Бетмен. Со оглед на тоа дека Кејн дошол до идеја за создавање на таков суперхерој, само нему му се признати авторските права врз Бетмен. Кејн подоцна го признал и придонесот на Фингер во создавањето на ликот Бетмен, но Фингер немал никаква финансиска корист од тоа.
Бетмен низ историјата се менувал, некогаш низ нијанси, некогаш драстично. Можат да се издвојат три периоди во развојот на ликот: златна епоха, сребрена епоха и современа епоха. Ваквата поделба се однесува на сите суперхерои на издавачката куќа "Ди-си комикс".
NGC 6069
Податоци од набљудување
Според морфолошката класификација на галаксиите, NGC 6069 е од видот S0. Видливиот сјај со голо око изнесува 14,3 m, а оној во рамките на интервалот од минималната до максималната честота 15,3 m, додека површинскиот сјај изнесува 13,7 m/лм2. NGC 6069 има привидни димензии од 0,8' х 0,8'.
Бетмен
Златна епоха
Во златната епоха го запознаваме патот на Бетмен од тажен, осамен, мал сирак, до немилосрден одмаздник. Минатото на Бетмен првпат е прикажано во 33. број на "Детективските стрипови", а подоцна е спомнато во 47. број на стриповите за Бетмен, каде дознаваме дека Бетмен е син на докторот Томас Вејн и неговата жена Марта, двајца богати и угледни граѓани на Готам Сити. Брус живеел комфорен и среќен живот до својата осма година кога ситниот криминалец, Џо Чил, при неуспехот да и ги украде бисерите на Марта, ги убил неговите родителите, кои во тој момент се враќале од кино.
Брус се заколнал дека ќе го исчисти Готам од криминал и зло кое веќе е долго време присутно. Затоа, тој започнал со напорни физички и ментални тренинзи како и студирање на математика, физика, хемија, боречки вештини и магични трикови (бегање од невозможни ситуации итн.), меѓутоа, сфатил дека само знаењето нема да биде доволно за да го победи криминалот. Размислувајќи за тоа, приметил лилјак како му влетува во собата и тоа го инспирирало да стане човекот-лилјак - Бетмен (Batman). Полицијата во почетокт не гледала благонаклонето на неговите одмазднички акции. Во тоа време, Брус Вејн имал вереница Џули Медисон, која првпат се појавила во 31. број на "Детективските стрипови".
NGC 6069
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 7 м 41,6 с, а неговата деклинација, односно висината на лакот на тој агол, +38° 55' 53"".
Бетмен
Златна епоха
Во 38. број на "Детективските стрипови", Брус посвоил сираче (циркускиот акробат Дик Грејсон), кое подоцна станало Робин — најдобар пријател и помошник на Бетмен. Бетмен исто така станал и еден од основачите на "Лигата на праведниците". Во првото појавување на тимот во 3. број на All Star стриповите, Бетмен, како и Супермен, бил почесен член на тимот така што во златната епоха се појавува во неколку приказни. Односот на Бетмен со полицијата се подобрил во раните 1940-ти и во 7. број на стриповите за Бетмен, тој станал дури и почесен член на готамската полиција. Во овој период бил воведен и нов лик, батлерот Алфред, кој по откривањето на тајните идентитети на Брус и Дик, се приклучил на тимот во 16. број на стриповите за Бетмен. До 1950-тите биле претставени најмногу елементи од кои се состои митот за Бетмен.
NGC 6069
Други поделби
Проучување на NGC 6069 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 57237. Во рамките на атласот на длабокото небо, Уранометрија 2000.00, објектот припаѓа на групата означена со бројот 113; додека во Каталогот на основни ѕвезди (GSC) е групиран под бројот 3061. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1369.
Бетмен
Сребрена епоха
Се смета дека сребрената епоха започнала во 1956 година, кога бил претставен Бари Ален како нова унапредена верзија на Флеш. Бетмен не се променил значајно до доцните 1950-ти (овој период се нарекува Земја-прва). Релаксираниот пристап на ликот помеѓу златната и сребрената епоха е видлив во настанувањето на повеќе приказни со научнофантастична подлога, но ликот на Бетмен не се променил значајно до 1964 година, кога се вратил на своите детективски корени и кога научната фантастика била потполно исфрлена од стрипот.
По претставувањето на Ди-Си Мултивселената околу 1960 година го запознаваме Бетмен од Земја-втора. Земја-втора е паралелен свет во кој ги има истите ликови како и во Земја-прва, но на творците им е дозволено да уфрлуваат во стриповите она што никогаш не би можеле, па дури и да ја менуваат историјата и потеклото на главните ликови. Во оваа варијанта, Бетмен бил оженет со Селина Кајл ("Жена-мачка") и со неа имал ќерка Хелена Вејн, која подоцна станува "Ловкиња". Ловкиња со Робин од Земја-втора ја презеле работата на Бетмен по неговото пензионирање со цел да стане комесар на полицијата во Готам. Тој ја задржал таа позиција сè додека не бил убиен во последната авантура на Бетмен од Земја-втора.
Бетмен често соработувал со други суперхерои, и тоа најмногу со Супермен со кој почнал редовно да соработува во низата World's Finest стрипови кои биле издавани од 1954 до 1986 година. Бетмен станал еден од основачите на "Лигата на праведниците" (Justice League Of America) и се појавил во првата сторија за тимот во број 28. Brave and the Bold. Во тоа изданије, кое излегувало помеѓу 1970-тите и 1980-тите, Бетмен редовно се појавувал еднаш месечно и соработувал со другите суперхерои.
Дик Грејсон (Робин) во 1969 година се запишал на факултет и тоа претставувало еден од обидите на Ди-Си да ги ревитализира стриповите за Бетмен. Исто така, Бетмен се преселил од замокот во стан на врвот на главната зграда "Вејнови", која се наоѓа во центарот на Готам како би можел брзо да се замеша. Во периодот помеѓу 1970-тите и 1980-тите, Бетмен главно работел сам, со повремени појавувања на Робин и Бетгрл. Сториите од овој период биле многу мрачни и содржеле многу насилство. Повторно се појавил "Џокер", ликот од златната епоха, а бил претставен и новиот противник на Бетмен - "Рас Ал Гул". Во 1980-тите, Дик Грејсон станал "Ноќен летач". " Во последниот број на "Brave and the Bold", во 1983 година, Бетмен ја напуштил "Лигата на праведниците" и формирал ново здружение "Аутсајдери". Тој бил водач на тимот до број 32. на стриповите за Бетмен и "Аутсајдери", кога стрипот ненадејно го променил името.
Екранизација на Бетмен
За Бетмен се снимени повеќе телевизиски и филмски приказни. Првото појавување на Бетмен на филмското платно се случило во 1943 година во филмот "Бетмен", а насловната улога ја играл Луис Вилсон. Во овој филм за првпат била создадена и прикажана славната Бет-пештера. Исто така, бидејќи филмот бил снимен за време на Втората светска војна, во него биле застапени бројни антијапонски навреди. Во 1949 година бил снимен вториот филм за Бетмен под наслов "Бетмен и Робин", каде главната улога ја играл Роберт Ловери. Сепак, овој нискобуџетен филм не предизвикал поголемо внимание кај публиката. Подоцна, од 1966 до 1968 година се прикажувала најпознатата телевизиска серија за Бетмен кого го играл Адам Вест, додека Барт Ворд го играл ликот на неговиот помошник Робин. Во оваа серија бил прикажан познатиот автомобил на Бетмен - "бетмобил".
Филмскиот серијал за Бетмен продолжил двата филма во режија на Тим Бартон: "Бетмен" од (1989) година и "Враќањето на Бетмен" од 1992 година. Во нив, главната улога ја толкувал Мајкл Китон, но и тој и режисерот подоцна се повлекле од серијалот поради несогласувањата со студиото "Ворнер брос", кое барало идните продолженија да имаат поведар тон. Во 1995 година бил снимен филмот "Бетмен засекогаш", во режија на Џоел Шумахер, а главната улога ја играл Вал Килмер. Меѓутоа, кавгата меѓу главниот глумец и режисерот била причина Килмер да не биде вклучен во снимањето на следниот филм, под наслов "Бетмен и Робин" од 1997 година, повторно режиран од Шумахер, а овојпат, главната улога му припаднала на Џорџ Клуни. Според критичарите и гледачите, тоа бил најлошиот филм во серијалот за Бетмен. Во 2005 година бил прикажан новиот филм за Бетмен, под наслов "Бетмен започнува", во режија на Кристофер Нолан, по што истиот режисер ги потпишал и филмовите "Мрачниот витез" од 2008 година и "Подемот на мрачниот витез" од 2012 година. Во сите три филма, улогата на Бетмен ја играл Кристијан Бејл, а трилогијата остварила огромен комерцијален успех.
Бетмен: Анимирана серија
Премиерата на серијата беше во 1992 година, неколку месеци по успешната премиера на уште еден филм за Бетмен, „Враќање на Бетмен“.
Општ преглед
Тим и Радомски ја проектирале серијата инспирирани од Тим Бартон филмовите, користејќи детали и мотиви како што се на пример црно-белите секвенци за претставување на имињата на епизодите. Со цел да се направи што помрачна серија, продуцентите ја преминале границата на акциони цртани филмови. Тоа бил првиот цртан филм по долго време каде што се пукало со вистинско огнено оружје (за разлика од останатие цртани од тоа време во кои се пукало со ласерски пиштоли), со што Бетмен навистина ги погодува и повредува негативците. Покрај тоа, многу позадини за серијата се насликани на црна хартија.
Серијата била добитник на наградата Еми и набргу добила многу пофалби за уникатните анимации и квалитетни сценарија и веднаш станала голем хит. Публиката од сите возрасти давала пофалби за софистицираниот, филмски тон и врвните психолошки приказни. Глумецот, Кевин Конрој, на пример, користел две карактеристични бои на глас за да ги игра Брус Вејн и Бетмен, трансформирајќи еден карактер во друг. Серијата, исто така, има неизбежен тим на познати глумци кои позајмиле гласови од разни класични негативци. Најзначаен од нив е Марк Хемил, кој се здобил со сосема нова кариера во анимација, поради извонредните перформанси на Џокер.
Стефан Драшковиќ
Стефан Драшковиќ (роден на 27 јули 1989 година) е професионален српски фудбалер кој настапува на позицијата како дефанзивец. Настапува во тимот на ФК Слога од Краљево.
Слога Краљево
Стефан Драшковиќ е роден во Краљево. Тој бил производ на младинската академија на клубот на Слога од Краљево. Својот прв натпревар за сениорскта екипа на Слога го имал во сезоната 2006–07. Одиграл вкупно 5 натпревари во првата сезона. Во сезоната 2007-2008, Стефан одиграл и некои натпревари како што е дербито против градскиот ривал Металац Трговачки од Краљево. За време на зимската пауза, надвор од сезоната, Драшковиќ одиграл пријателски натпревари, против екипите на Нови Пазар, и Металац од Горњи Милановац. Потоа со првиот тим отпатувал на подготовки во Охрид, и таму одиграл и неколку натпревари во подготвителниот период. До крајот на сезоната настапил уште на неколку лигашки натпревари, и тоа против тимовите на Мачва од Шабац, Јединство Уб, и Слобода од Ужице. Настапил и во финалето на Купот на градот Краљево, против Металац Трговачки, и во финалето на Купот на округот Рашка, против екипата на Јошаница.
Мачва, Металац и Синѓелиќ
Драшковиќ подоцна се преселил во екипата на Мачва од Шабац и тоа во сезоната 2008–09. До крајот на сезоната одиграл 24 првенствени натпревари. По сезоната која ја минал во Шабац, тој се вратил во родното Краљево, но овојпат во екипата на Металац Трговачки. За новиот клуб одиграл вкупно 22 натпревари во лигашкиот дел во сезоната 2008-09. Настапувал против Морава од Велика Плана, Слога од Пожега, Вујиќ Вода од Ваљево, на пријателски натпревар со градскиот ривал Слога, на натпревар против Јединство Уб и со екипата на Слога Петровац на Млав. По настапите во екипата на Металац Трговачки, извесно време поминал и во екипата на Радник Бијелина. Во 2011 година се приклучил на екипата на Синѓелиќ од Ниш. Во првиот дел од сезоната бил резервен избор, но во вториот дел од сезоната играл многу поконстантно. Во сезоната 2011–12 одиграл 14 натпревари во лигата и 1 куп натпревар и притоа постигнал 1 гол.
Враќање во Слога Краљево
Во сезоната 2012–13, Драшковиќ се вратил во клубот на Слога од Краљево. На почетокот не бил стандарден во тимот. Бил резервен играч сѐ до моментот кога се повредил Зоран Марушиќ во втората полусезона. Подоцна тој бил стандарден во екипата заедно во пар со Немања Милетиќ. Драшковиќ настапил на 11 лигашки натпревари и постигнал 1 гол. Настапил и на натпреварот од Лав купот, кој тимот на Слога го загубила со резултат 5:0.
Драшковиќ и Милетиќ биле едни од најдобрите одбранбени тандем играчи во лигата во првата полусезона. Екипата на Слога победила на сите 7 домашни натпревари, а тие двајца биле најважните играчи во тимот. Стефан одиграл 14 првенствени натпревари, а на еден не настапил поради добиени жолти картони. Тоа бил натпреварот од Лав купот против екипата на Војводина. Во зимската пауза, Драшковиќ се преселил во екипата на Борац од Чачак, заедно со соиграчот Дејан Радосављевиќ.
Борац Чачак
Драшковиќ потпишал со екипата на Борац од Чачак за време на зимската пауза. По повредите на Марио Маслаќ и Иван Ѓоковиќ, Драшковиќ и Лазар Обрадовиќ биле стандардни стопери до крајот на сезоната. По завршувањето на натпреварите екипата на Борац од Чачак се квалификувала во Српската Суперлига.
Својот прв натпревар во Суперлигата Драшковиќ го имал на натпреварот во третото коло против екипата на Чукарички, заменувајќи го Александар Гојковиќ во 80 минута од натпреварот. Тој ја завршил сезоната со вкупно 1 натпреевар, против Младост од Лучани со одиграни 90 минути и еден во купот против екипата наЦрвена ѕвезда од Белград. Настапувал во тандем со фудбалерот Немања Милетиќ.
Во сезоната 2015–16, Драшковиќ започнал како резервен играч на играчите Милетиќ и Јаблан. Првото појавување во сезоната го имал на 11тиот натпревар. На тој натпревар влегол како замена од клупата. Следните три натпревари тој бил стартер во тимот. Во 12тиот натпревар играл во тандем со Јаблан, додека Милетиќ го менувал Танасин како десен бек, но по црвениот картон на Јаблан и исклучувањето со жолтите картони на Милетиќ. Наредниот натпревар Драшковиќ го започнал во линија со играчот Обрадовиќ. Поради црвен картон, Јаблан пропуштил уште еден натпревар, а Драшковиќ во 14то коло го започнал со третиот по ред различен партнер. Навивачите го наградиле со огромен аплауз за посветеноста на играта и деталите кога Борац од Чачак ги победил сите натпревари. На последниот натпревар пред зимската пауза во тековната сезона против екипата на Партизан, по суспензијата на Милетиќ и Јаблан, Драшковиќ го започнал натпреварот во тандем заедно со Стефан Ѓорѓевиќ. Ѓорѓевиќ му бил четвртиот партнер на стоперската позиција. На 18 декември 2015 година, Стефан го продолжил договорот со екипата на Борац во траење од 2 години.
На првиот натпревар од сезоната 2016–17 во српската Суперлига, Драшковиќ бил заменет по повредата од Марио Маслаќ во 34 минута. Тоа бил натпреварот против екипата на Металац од Горњи Милановац. Драшковиќ во 6-от натпревар против екипата на Нови Пазар го постигнал својот прв гол за клубот. На истиот натпревар тој добил црвен картон. Драшковиќ го постигнал својот втор гол во сезоната против екипата на Јавор од Ивањица. Овој натпревар бил во 10то коло од Суперлигата, одигран на 25 септември 2016 година. Драшковиќ бил номиниран и за играч на натпреварот, а се промовирал за најдобар стрелец на тимот. Во 23то коло од сезоната против екипата во натпреварот против тимот на Партизан, Драшковиќ го предводел тимот како капитен. Откако поднел обвинение против клубот за неисплатени плати, добил раскин на договорот на штета на клубот. По завршувањето на сезоната тој го напуштил тимот на Борец од Чачак.
Дачија од Кишињев
На 15 јуни 2017 година, Драшковиќ потпишал едноиполгодишен договор со молдавската екипа Дачија од Кишињев. Својот прв натпревар за новиот клуб го одиграл на 29 јуни 2017 година во првото квалификациско коло на УЕФА Лига Европа 2017-18 против тимот на Шкендија од Македонија. Драшковиќ својот прв натпревар во молдавската национална дивизија го одиграл на 9 јули 2017 година во победата со 1:0 на гостински терен против екипата на Сфантул Георге. Драшковиќ се повредил на третиот натпревар против екипата на Милсами, каде бил заменет во второто полувреме. Повредата била со фрактура на лицето. Се вратил во тимот на 30 септември 2017 година за натпреварот против истиот противник.
Враќање во Борац Чачак
На почетокот на 2018 година, Драшковиќ се вратил во Борец од Чачак, но не добил дозвола да игра во сезоната во Српската Суперлига 2017-18. Лиценцата ја добил на 1 март истата година.
Рудар од Пљевља
Драшковиќ му се приклучил на тимот на ФК Рудар од Пљевља во летото 2018 година. Неговиот договор бил раскинат во месец февруари 2019 година.
Враќање во Слога Краљево
Во пресрет на сезоната 2019-2020, Драшковиќ се вратил во клубот на ФК Слога од Краљево и станал капитен на тимот.
Мехмед Рушди-паша
Младост
Роден е во 1811 г. во Ајанџик, Синопско во семејство на сиромашен рибар. Кога имал три години семејството се преселило во Истанбул. Таму завршил училиште, а потоа бил повикан во војска. Во воената школа учел кај извесен велможа Танас, кој го научил да чита и пишува француски. Подоцна работел заедно со велможата, и бил забележан како надарен од султанот Абдул Меџит, кој го вработил меѓу најдобрите преведувачи во државата (оттаму и прекарот „Мутерџим“ = преведувач). Рушди се прочул ширум царството со своите преводи на француски дела за воена тактика и обука. Потоа повторно добил унапредување и бил испратен во Англија да учи и да преведува други западни дела. Таму се стекнал со западните идеи кои ги делел со другите негови колеги што се залагале за танзиматските реформи.
Воена кариера
Во 1839 г., на возраст од 28 г. е унапреден во полковник и продолжил да работи како воено лице, па во 1843 г. станал претседател на Воениот совет на државата и делувал во војската сè до оставката во 1853 г. Тогаш бил предложен за валија во Сирија, но ја одбил понудата, одбивајќи и други државни функции само за да избегне работа со Мехмед Али-паша.
Државничка кариера
Во 1959 г. е назначен за голем везир за првпат и на оваа функција бил вкупно петпати, во владеењата на следниве султани:
Со неговото назначување по петти пат во 1876 г., Рушди-паша веднаш почнал да спроведува истрага за убиството на поранешниот султан Абдул Меџит и обвинил неколку лица. Поради ова, бил сменет само една недела по назчаувањето и даден на царски суд. Султанот Абдул Хамид го осудил на прогонство.Рушди-паша починал во 1882 г. во Маниса од заболување на нервниот систем, на возраст од 71 г. Закопан е во дворот на џамијата Хатунија.
Капиново (Поличани)
Капиново (Албанија) — село во Албанија. Селото се наоѓа во областа Белград и општината Вертоп.
Мурат Улкер
Мурат Улкер (роден во 1959 година) — турски стопанственик и претседател на Јилдиз Холдинг, најголемата компанија за храна во регионот ЦЕЕМЕА (Средна и Источна Европа, Блискиот Исток и Африка). Јилдиз е сопственик на деловни активности, вклучувајќи Годива, Пладис и Сок.
Ран живот и образование
Мурат Олкер е роден на 21 март 1959 година во Истанбул, Турција. Завршил средно училиште во Истанбул на Еркек Лисеси и дипломирал на Универзитетот Богазичи деловна администрација. Во 1982 година, студирал во странство на Американскиот банкарски институт (AIB) и на Централниот колеџ на германската кондиторска индустрија (ЗДС) а стекнал обука и во Компанијата Континентал во САД. Работел и на разни проекти на Меѓународниот извршен сервисен корпус.
Кариера
Во 1984 година, Улкер се приклучил на групацијата Улкер, дел од Јилдиз Холдинг, како контролен координатор. Во текот на следните години, тој служел како помошник генерален директор а подоцна и како генерален директор.
Во 2000 година станал извршен директор на Јилдиз Холдинг, пред да стане нејзин претседател во 2008 година. Под негово претседателство, Јилдиз Холдинг ја проширил својата деловна активност и направил неколку аквизиции, вклучувајќи ги ГОДИВА Чоколатиер во 2008 година и Јунајтед Бисквити во 2014 година. Во 2016 година, Јилдиз формирал нов глобален бизнис, Пладис, обединувајќи три свои брендови: Ülker, United Biscuits и Candy Company на DeMet.
Филантропија
Во 2014 година, семејството донирало 24 милиони долари на Универзитетот Харвард. Финансирањето, дистрибуирано во текот на 10 години, било обезбедено за формирање на Центарот за истражување на хранливи материи, генетика и метаболизам Сабри Улкер на Факултетот за јавно здравје ТХ Чан. Центарот се осврнува на хронични и комплексни болести за да им помогне на милиони луѓе со болести како што се дијабетес и кардиоваскуларни заболувања.
Личен живот
Улкер е оженет, има три деца и живее во Истанбул. Тој е колекционер на уметности. Во 2012 година ја спонзорирал ретроспективната уметничка изложба „Педесет години на урбаните ѕидови“ во Истанбул, со 120 дела од Доганчај.
Улкер помагал во основањето на КК Улкерспор во 1993 година, кој подоцна станал Фенербахче Улкер. Клубот го има освоено турското првенство четири пати, Претседателскиот куп шест пати и Купот на Турција трипати. Улкерспор исто така се пласирал во четвртфиналето на Купот на европските шампиони на ФИБА, како и на Купот на ФИБА Корач. Улкер ги откупил правата за именување на стадионот „Фенербахче Шукру Саракоглу“ за десет години. Тој исто така ја спонзорирал спортската арена „Улкер“. Улкер претходно поддржувал и други фудбалски клубови, но подоцна го повлекол спонзорството.
Во 2018 година, Улкер бил прогласен за најбогат стопанственик во Турција со нето вредност од 4,8 милијарди американски долари
Encyclopedia of Slovenia
Енциклопедија на Словенија (Enciklopedija Slovenije  ) е енциклопедија на словенечки јазик која содржи теми поврзани со Словенија. Објавена е од 1987 до 2002 година во 16 тома од Mladinska knjiga во соработка со Словенечката академија на науките и уметностите (Slovenian Academy of Sciences and Arts).
Првите томови биле објавени во тираж од 30.000, но тиражот бил сведен на 15.000 за подоцнежните томови.
За целокупната работа на Encyclopedia of Slovenia, the publisher на Mladinska knjiga го добил Златниот орден за слобода на Република Словенија, највисокиот орден доделен во Словенија.
Создавање на парови
Создавање на парови — појава при која се создава елементарна честичка и на нејзе спротивната античестичка. Обично настанува кога фотон е во земонодејство со друг бозон. Како пример при ваков судир се создаваат електрон и на него спротивната честичка позитрон. За сето ова да се случи потребна е енергија со големина поголема од енергијата на мирување на двете честички при што се зачувуваат импулсот и енергијата. Други видови на парови кои можат да бидат создадени се мион анти-мион или пак тау и анти-тау. Веројатноста за создавање на парови во заемодејствата на материјата и светлината се зголемува со зголемувањето на енергијата на фотонот и со зголемувањето на атомскиот број на начин - Z2.
Примери
Во јадрената физика, овој настан се случува кога фотон со висока енергија заемодејстува со јадрото. Енергијата на овој фотон може да се искаже преку масата со [[Ајнштајновата равенка
]]; каде
E
е енергијата,
m
е масата
c
е брзината ан светлината. Фотонот мора да има доволно енергија за да ја создаде масата на електронот и онаа на позитронот. масата на мирување на еден електрон изнесува 9,11 × 10−31 kg или (0.511 MeВ), иста како и кај позитронот. Без присуство на јадро да го прифати импулсот, фотон кој се распаднува на пар електрон-позитрон ( или останати типови на парови ) никогаш нема да ги зачува енергијата и импулсот едновремено.
Заемодејство фотон-јадро
Посотјат различни процеси каде можат да се добијат пар електрон - позитрон. Во воздухот ( на пр. при електрични празнења ), но најпознато е расејувањето на фотоните од јадрата на атомите или молекулите. Со помош на квантната механика процесот на создавање на парови може да се опише со квадруполниот диференцијален напречен пресек:
каде
Овој израз се добива со користење на квантно механичката симетрија меѓу создавањето на на парови и запирното зрачење. Z е атомскиот број, е константата на фината структура, \hbar е намалената Планкова константа и c е брзината на светлината. Кинетичките енергии E_{kin,+/-} на позитронот и електронот соодветно се поврзани со енергиите E_{+,-} и импулсите преку:
Импулсот \mathbf{q} на виртуелниот фотон меѓу упадниот фотон и јадрото е:
каде насоките се дадени преку:
каде \mathbf{k} е импулсот на упадниот фотон.
За да се разгледа односот меѓу енергијата на фотонот E_+ и аголот на оддавање \Theta_+ меѓу фотонот и позитронот, со интеграција на квадруполниот напречен пресек преку просторните агли \Theta_- and \Phi Кен и Еберт го наоѓаат дуплиот диференцијален напречен пресек,
со
и
Овој напречен пресек може да се искорити во Монте Карло симулации. Анализата на овој израз покажува дека позитроните се главно оддадени во насока на упадниот фотон.
Климент Шапкарев
Климент Шапкарев — македонски револуционер, учесник во македонското и одринското револуционерно движење, член и војвода на Македонската револуционерна организација.
Животопис
Климент Шапкарев е роден во 1875 година во Охрид. Тој е син на истакнатиот етнограф и фолклорист Кузман Шапкарев. Учи во Солунската машка гимназија „Св. Кирил и Методиј“ и се зачленува во тајниот револуционерен кружок, заедно со Гоце Делчев и Петар Васков.
По завршувањето на гимназијата во 1892 година изучува биологија и хемија при Софискиот универзитет. Во 1897 година е делегат од Самоковското друштво на четвртиот македонски конгрес. Завршува во 1898 година и станува учител во Самоков, а истовремено ја извршува должноста пунктовен началник на Македонската револуционерна организација, организира транспорт на луѓе и оружје преку границата во Османлиското Царство.
Во 1904-1905 година е учител во Одринската бугарска (егзархиска )гимназија "Д-р Петар Берон" и секретар на Одринскиот окружен комитет. Делегат е на Рилскиот и Ќустендилскиот конгрес.
Пред почетокот на Првата балканска војна и заминува од Одрин за Бугарија каде се запишува како волонтер во 52-от пешадиски полк на бугарската армија, со кој се бори кај Одрин. За пројавената храброст е награден со крст. Во Втората балканска војна е во штабот на Македонско-одринското ополчение. За време на Првата светска војна е во Велес како член на цензурата комисија. По завршувањето на војната, предава 20 години во земјоделското училиште во Садово.
Климент Шапкарев е автор на брошурата „Спомени и мисли за Гоце Делчев“.
Сопруга на Климент Шапкарев е Амалија Примџанова, која заедно со Славка Чакарова-Пушкарова од Струга, Љуба Кљапева од Велес и Јанка Каневчева од Охрид е член на револуционерна женска група. Неговиот син е бугарскиот економист и претседател на Македонскиот научен институт Петар Шапкарев.
Травунија
Травунија е српска историска област, која во раниот средновековен период постоела како посебен дел од кнежевството во рамките на српските земји. Кнежевството Травун е во текот на 9-ти и 10-ти. век ги опфаќал југоисточните делови на денешна Херцеговина, најзападните делови на денешна Црна Гора и најјужниот дел на денешна Далмација, вклучувајќи го и Конавле. Главниот историски извор за историјата на ова кнежевство се историографските списи на византискиот император Константин VII Порфирогенит кој ја опишал Травунија како една од српските области:
Граници и градови во Травунија
Травунија се протегала од Дубровник до Которскиот залив. На северозапад се граничи со Захумље, југоисточно од Дукља, додека со северниот сосед, главната српска област Србија. Во него биле сместени утврдените градови:
Минатото на Травунија
Од самиот почеток, владетелите на Травунија биле подредени на врховниот кнез (архон) на сите Срби на Балканот, кнезот на Србија од семејството Властимировиќ. Со смртта на Часлав Клонимировиќ, обединетата српска држава исчезнала, а српските области, вклучително и Травунија, потпаднале под византиска власт и станале нејзини вазали. Владетелот на Дукља, Стефан Војислав, по победата над Византија во битката кај Бар во 1042 година, ја проширува својата моќ до Травунија и Захумље. Кога Дукља во 1077 година, станало првото српско кралство, во него била вклучена и Травунија, која по распаѓањето на Дукља станала дел од Србија под семејството Немањиќи.
Нокт
Ноктите се тврда рожеста обвивка на врвот на прстите од рацете и нозете. Ноктите се најкарактеристичен елемент од анатомијата на човековото тело, но ретко може да се пронајдат и кај некои примати, но не и кај останатите цицачи. Ноктите се слични, по функција и облик, со канџите и шепите од птиците и останатите животни. Ноктите на прстите и нозете се создадени од тврда белковина наречена кератин, белковина од која се создадени роговите на животните.
Делови
Делот на ноктот кој се наоѓа во внатрешноста на кожата се нарекува корен, а веднаш до него се наоѓа матрицата. Останатиот дел од ноктот се нарекува плоча, под плочата се наоѓа лежиштето на ноктот. Од преодот од корен кон плоча се наоѓа полумесечеста бела зона која се нарекува лунула.
Врбањци
Врбањци е населено место во Босна и Херцеговина во Општина Котор Варош, ентитет Република Српска. Според пописот на жители од 1991 година во населбата живееле 2.975 жители.
Географија
Врбањци лежи на реката Врбања по која го добиле името и на уште две помали рекички, Босанка и Цврцка. Северно од Врбањци се наоѓа селото Сердари.
Ангина
Ангина (или ларинготрахеобронхитис) е респираторна состојба која обично е предизвикана од акутна вирусна инфекција на горните дишни патишта. Инфекцијата предизвикува оток во внатрешноста на грлото, кој го попречува нормалното дишење и предизвикува класични симптоми на „напад на кашлица“ кашлица, гребење и засипнатост. Тоа може да предизвика благи, умерени или тешки симптоми, кои често се влошуваат ноќе. Состојбата често се третира со една доза на орални стероиди; повремено, во потешки случаи, се користи епинефрин.Ретко кога е потребна хоспитализација.
Ангината се дијагностицира врз основа на клиничка слика, откако ќе се исклучат потенцијално посериозни причини за симптомите (т.е. епиглотитис или туѓо тело во дишните патишта ).Обично не се потребни понатамошни испитувања како на пример, испитувања на крвта, рендген, и култури. Состојбата е релативно честа, а влијае на околу 15% од децата, најчесто помеѓу 6 месеци и 5 -6 години. Речиси никогаш не е присутна кај тинејџери или кај возрасни. Порано се должела, главно на дифтерија, а сега оваа причина е од историско значење во западниот свет, поради успехот на вакцинацијата, како и подобрување на хигиената и животниот стандард.
Знаци и симптоми
Ангината се одликува со „напад на кашлица“ кашлица, гребење, засипнатост и тешко дишење кои обично се влошуваат во текот на ноќта „Нападот“ на кашлица често се опишува дека личи на извикот на фоки или морски лавови. Гребењето се влошува поради вознемирување или плачење, а може да се слушне при одмор; означува критично стеснување на дишните патишта. Како што се влошува ангината, гребењето може значително да се намали.
Други симптоми се треска, кориза (симптоми вообичаени за настинка) и завовлекување на ѕидовите на градниот кош. Лигавењето или изгледот на навистина болен човек укажуваат на други здравствени состојби.
Причини
Ангината обично се смета дека се должи на вирусна инфекција. Некои поопшто го користат терминот за да вклучи акутен ларинготрахеитис, спазматична ангина, ларингеална дифтерија, бактериски трахеитис, ларинготрахеобронхитис и ларинготрахеобронхопневмонитис. Кај првите две состојби има вирусна инфекција, а тие обично се поблаги во однос на симптоматологијата. Последните четири се должат на бактериска инфекција и обично се посериозни
Вирусна
Вирусна ангина или акутен ларинготрахеитис го предизвикува вирусот параинфлуенца, првенствено типовите 1 и 2, во 75% од случаите. Други вирусни етиологии вклучуваат грип А и Б, сипаници, аденовирус и респираторен синцицијален вирус (РСВ). Спазматичната ангина ја предизвикува истата група на вируси како акутен ларинготрахеитис, но ги нема вообичаените знаци на инфекција (како што се треска, болка во грлото, како и зголемен број на бели крвни клетки). Терапијата и реакцијата на терапијата се слични кај нив.
Бактериска
Бактериската ангина може да се подели на ларингеална дифтерија, бактериски трахеитис, ларинготрахеобронхитис и ларинготрахеобронхопневмонитис Ларингеалната дифтерија се должи на „Corynebacterium diphtheriae“ додека бактерискиот трахеитис, ларинготрахеобронхитисот и ларинготрахеобронхопневмонитисот обично се должат на примарни вирусни инфекции со секундарен раст на бактерии. Најчесто се вмешани бактериите „Staphylococcus aureus“,Streptococcus pneumoniae, Hemophilus influenzae, и  Moraxella catarrhalis.
Патофизиологија
Вирусната инфекција која предизвикува ангина доведува до отекување на гркланот, душник, и големите бронхии поради навлегувањето во белите крвни клетки (особено хистиоцитите, лимфоцитите, плазмоцитите и неутрофилите). Отекувањето предизвикува опструкција на дишните патишта што кога е поизразена води до драматично забрзано дишење и карактеристично турбулентно и бучно струење познато како гребење.
Дијагноза
Ангината е клиничка дијагноза. Прв чекор е да се исклучат други опструктивни услови на горните дишни патишта, особено епиглотитис, туѓо тело во дишните патишта, субглотична стеноза, ангиоедем, ретрофарингеален апсцес и бактериски трахеитис.
Фронтален рендген на вратот рутински не се врши, но ако тоа се прави, може да покаже карактеристично стеснување на душникот, наречено шилец поради субглотичната стеноза, која е слична по форма на шпил. Шилецот ја потврдува дијагнозата, но е отсутен во половина од случаите.
Не се препорачуваат други испитувања (како испитување на крвта и вирусна култура), затоа што се непотребно вознемирување и го влошуваат стресот врз и онака нарушените дишни патишта. Вирусните култури, добиени преку назофарингеална аспирација, може да се користат за да се потврди точната причина, но тие се обично ограничени само на истражувачката дејност. За бактериската инфекција треба да стане збор само ако на болниот не му е подобро со вообичаена терапија, а тогаш може да се воведат и други испитувања.
Сериозност
За класификација на сериозноста на ангина најчесто се користи Вестлиевата скала. Се користи главно за истражувачки цели, а не во клиничка пракса. Таму се сумирани бодови што се доделуваат за пет фактори: ниво на свест, цијаноза, гребење, влегување на воздух и вовлекувања. Бодовите што се даваат за секој фактор се наведени во табелата оддесно, а финалниот резултат може да биде од 0 до 17.
85% од децата што одат на одделот за Ургентна медицина ја имаат болеста во блага форма, а сериозната ангина е ретка (<1%).
Спречување
Многу случаи на ангина се спречуваат со имунизација за грип и дифтерија. Своевремено ангината ја нарекувале и дифтериска болест, но со вакцинацијата денес дифтеријата е ретка во развиениот свет.
Лекување
Децата со ангина обично треба што е можно повеќе да мируваат. Рутински се даваат стероиди, а во тешки случаи се користи епинефрин. Децата со заситеност со кислород под 92% треба да примаат кислород, а оние со тешка форма на ангина може да се хоспитализираат за да се следат. Доколку е потребен кислород, се препорачува пасивно давање на кислород (да се држи изворот блиску до лицето на детето), затоа што предизвикува помало вознемирување отколку со користење на маска. Со терапијата на помалку од 0,2% им е потребна ендотрахеална интубација.
Стероиди
Кортикостероидите, како дексаметазон и будезонид го подобруваат исходот кај децата со секаков степен на ангина. По нивното давање, симптомите на олеснување ги има веќе за шест часа. Тие се ефикасни кога се даваат орално, парентерално или преку инхалација, но оралниот начин на давање е претпочитан. Обично е потребна само една доза и обично се смета е прилично безбедна. Се чини дека дексаметазонот во дози од 0,15, 0,3 и 0,6 mg/kg се подеднакво ефикасни.